RO Jurnalul Oficial al Uniunii Europene L 87/229

REGULAMENTUL DELEGAT (UE) 2017/583 AL COMISIEI

din 14 iulie 2016

de completare a Regulamentului (UE) nr. 600/2014 al Parlamentului European și al Consiliului privind piețele instrumentelor financiare cu privire la standarde tehnice de reglementare privind cerințele în materie de transparență pentru locurile de tranzacționare și firmele de investiții, în ceea ce privește obligațiunile, produsele financiare structurate, certificatele de emisii și instrumentele financiare derivate

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (1), în special articolul 1 alineatul (8), articolul 9 alineatul (5), articolul 11 alineatul (4), articolul 21 alineatul (5) și articolul 22 alineatul (4),

întrucât:

(1) Un grad ridicat de transparență este esențial pentru a se garanta că investitorii sunt informați corespunzător cu privire la nivelul real al tranzacțiilor efective și potențiale cu obligațiuni, produse financiare structurate, certificate de emisii și instrumente financiare derivate, indiferent dacă aceste tranzacții au loc pe piețe reglementate, în sisteme multilaterale de tranzacționare (MTF), sisteme organizate de tranzacționare, operatori independenți sau în afara acestor facilități. Acest grad ridicat de transparență ar trebui, de asemenea, să stabilească condiții de concurență echitabile între locurile de tranzacționare, astfel încât procesul de descoperire a prețurilor pentru anumite instrumente financiare să nu fie afectat de fragmentarea lichidității, iar investitorii să nu fie penalizați.

(2) În același timp, este esențial să se recunoască faptul că pot exista circumstanțe în care ar trebui să se prevadă derogări de la cerințele privind transparența pre-tranzacționare sau amânări ale obligațiilor de transparență post-tranzacționare pentru a se evita reducerea lichidității, ca o consecință neprevăzută a obligațiilor de a publica tranzacțiile și, astfel, de a face publice pozițiile de risc. Prin urmare, este necesar să se specifice împrejurările exacte în care pot fi acordate derogări de la cerințele de transparență pre-tranzacționare și amânări de la transparența post-tranzacționare.

(3) Dispozițiile din prezentul regulament sunt strâns corelate, întrucât acestea abordează precizarea cerințelor de transparență pre-tranzacționare și post-tranzacționare care se aplică tranzacționării altor instrumente financiare decât cele de capitaluri proprii. Pentru a se asigura coerența între aceste dispoziții, care ar trebui să intre în vigoare în același timp, și pentru a sprijini părțile interesate, în special pe cele care trebuie să îndeplinească obligațiile prevăzute, să aibă o imagine de ansamblu, este necesar ca aceste standarde tehnice de reglementare să fie incluse într-un singur regulament.

(4) Atunci când autoritățile competente acordă derogări de la cerințele privind transparența pre-tranzacționare sau autorizează amânarea obligațiilor privind transparența post-tranzacționară, acestea ar trebui să trateze toate piețele reglementate, sistemele multilaterale de tranzacționare, sistemele organizate de tranzacționare, precum și firmele de investiții care efectuează tranzacții în afara locurilor de tranzacționare într-un mod echitabil și nediscriminatoriu.

(5) Este necesar să se clarifice un număr limitat de termeni tehnici. Definițiile tehnice sunt necesare pentru a se asigura aplicarea uniformă în Uniune a dispozițiilor prevăzute în prezentul regulament și, prin urmare, a contribui la stabilirea unui cadru unic de reglementare pentru piețele financiare din Uniune. Aceste definiții sunt utilizate doar în scopul de a stabili obligațiile în materie de transparență pentru alte instrumente financiare decât cele de capitaluri proprii și ar trebui să se limiteze strict la înțelegerea prezentului regulament.

(6) Mărfurile tranzacționate la bursă (exchange-traded commodities – ETC) și titlurile de datorie tranzacționate la bursă (exchange-traded notes – ETN) care fac obiectul prezentului regulament ar trebui considerate drept instrumente de datorie, ca urmare a structurii lor juridice. Cu toate acestea, deoarece sunt tranzacționate în mod similar cu fondurile tranzacționate la bursă (ETF), acestea ar trebui să facă obiectul unui regim de transparență ca în cazul ETF.

(7) În conformitate cu Regulamentul (UE) nr. 600/2014, o serie de instrumente ar trebui să fie considerate eligibile pentru derogarea de la transparența pre-tranzacționare pentru instrumentele pentru care nu există o piață lichidă. Această cerință ar trebui să se aplice, de asemenea, instrumentelor financiare derivate care fac obiectul obligației de compensare și care nu fac obiectul obligației de tranzacționare, precum și obligațiunilor, instrumentelor financiare derivate, produselor financiare structurate și certificatelor de emisii care nu sunt lichide.

(8) Un loc de tranzacționare care operează un sistem de tip „cerere de cotație” trebuie să facă publice prețurile ferme de cumpărare și de vânzare sau exprimările executabile ale interesului și amploarea interesului de tranzacționare la aceste prețuri nu mai târziu de momentul în care solicitantul este în măsură să execute o tranzacție în conformitate cu normele sistemului. Scopul este de a se asigura că nu sunt dezavantajați membrii sau participanții care furnizează mai întâi solicitantului cotațiile acestora.

(9) Majoritatea obligațiunilor lichide garantate sunt obligațiuni ipotecare emise pentru a acorda împrumuturi pentru finanțarea particularilor în vederea achiziționării unei locuințe și a căror valoare medie este direct legată de valoarea împrumutului. Pe piața obligațiunilor garantate, furnizorii de lichiditate garantează că investitorii profesionali care efectuează tranzacții de mari dimensiuni sunt corelați cu proprietarii de locuințe care efectuează tranzacții de mici dimensiuni. Pentru a evita o perturbare a acestei funcții și inevitabilele consecințe defavorabile pentru proprietarii de locuințe, mărimea specifică instrumentului peste care furnizorii de lichidități pot beneficia de o derogare de la transparența pre-tranzacționare ar trebui stabilită la o valoare a tranzacțiilor care se situează la sub 40 la sută din tranzacții deoarece se consideră că această valoare reflectă prețul mediu al unei locuințe.

(10) Informațiile care trebuie furnizate într-un termen cât mai apropiat de timpul real ar trebui puse la dispoziție cât de prompt permit mijloacele tehnice, presupunând un nivel rezonabil de eficiență a sistemelor și de cheltuieli din partea operatorului de piață, a mecanismului de publicare aprobat (APA) sau a firmei de investiții în cauză. Informațiile ar trebui publicate în apropierea termenului maxim prevăzut numai în cazuri excepționale, atunci când sistemele disponibile nu permit publicarea într-un termen mai scurt.

(11) Firmele de investiții ar trebui să facă publice detaliile privind tranzacțiile executate în afara locurilor de tranzacționare prin intermediul unui APA. Prezentul regulament ar trebui să stabilească modul în care firmele de investiții raportează tranzacțiile către APA și ar trebui să se aplice în coroborare cu Regulamentul delegat (UE) 2017/571 al Comisiei (2).

(12) Posibilitatea de a stabili aplicarea obligației de publicare post-tranzacționare a tranzacțiilor executate între două firme de investiții, inclusiv între operatorii independenți, în ceea ce privește obligațiunile, produsele financiare structurate, certificatele de emisii și instrumentele financiare derivate, care sunt determinate de alți factori decât evaluarea curentă a prețului lor de piață, cum ar fi transferul instrumentelor financiare ca garanție, este prevăzută în Regulamentul (UE) nr. 600/2014. Astfel de tranzacții nu contribuie la procesul de descoperire a prețurilor, nu riscă crearea de confuzii pentru investitori și nu împiedică executarea optimă și, prin urmare, prezentul regulament stabilește tranzacțiile determinate de alți factori decât evaluarea curentă a prețurilor lor de piață, care nu ar trebui să fie făcute publice.

(13) Firmele de investiții desfășoară adesea, în nume propriu sau în numele clienților, tranzacții cu instrumente financiare derivate și cu alte instrumente financiare sau active ce cuprind o serie de tranzacții contingente și interconectate. Aceste tranzacții de tip „pachet” le permit firmelor de investiții și clienților lor să gestioneze mai bine riscurile, având în vedere că prețul fiecărei componente a tranzacției de tip „pachet” reflectă mai degrabă profilul general de risc al pachetului decât prețul de piață predominant al componentei respective. Tranzacțiile de tip „pachet” pot lua diverse forme, cum ar fi schimbul pentru active materiale (exchange for physicals), strategiile de tranzacționare aplicate la locurile de tranzacționare sau tranzacțiile de tip „pachet” personalizate, și este important să se ia în considerare aceste specificități atunci când se calibrează regimul de transparență aplicabil. Prin urmare, este necesar să se precizeze, în sensul prezentului regulament, condițiile de aplicare a amânărilor de la transparența post-tranzacționare la tranzacții de tip „pachet.” Astfel de aranjamente nu ar trebui să fie disponibile pentru tranzacțiile care acoperă instrumentele financiare desfășurate în cursul normal al activității.

(14) Schimbul pentru active materiale este o parte integrantă a piețelor financiare, permițând participanților la piață să organizeze și să efectueze tranzacții cu instrumente derivate tranzacționate la bursă, care sunt direct legate de o tranzacție în cadrul piețelor fizice subiacente. Acestea sunt utilizate pe scară largă și implică o multitudine de actori, cum ar fi agricultori, producători, fabricanți și procesatori de mărfuri. De regulă, un schimb de active fizice are loc atunci când un vânzător al unui activ fizic urmărește să își lichideze poziția de acoperire corespunzătoare într-un contract derivat cu cumpărătorul activelor fizice, atunci când se întâmplă ca aceasta din urmă să dețină, de asemenea, o acoperire corespunzătoare în același contract derivat. Prin urmare, aceștia facilitează lichidarea pozițiilor de acoperire care nu mai sunt necesare.

(15) În ceea ce privește tranzacțiile executate în afara regulilor unui loc de tranzacționare, este necesar să se clarifice care sunt firmele de investiții care trebuie să publice o tranzacție în cazurile în care ambele părți la tranzacție sunt firme de investiții stabilite în Uniune, pentru a asigura publicarea tranzacțiilor fără suprapuneri. Prin urmare, responsabilitatea de a publica o tranzacție ar trebui să revină întotdeauna firmei de investiții acționează în calitate de vânzător, cu excepția cazului în care una dintre contrapărți este un operator independent, caz în care responsabilitatea revine firmei care acționează în calitate de cumpărător.

(16) În cazul în care doar una dintre contrapărți este un operator independent pentru un anumit instrument financiar și este, de asemenea, firma care efectuează achizițiile pentru instrumentul respectiv, aceasta ar trebui să își asume responsabilitatea pentru publicarea tranzacțiilor, întrucât clienții se așteaptă ca aceasta să procedeze astfel și este mai bine poziționată pentru a completa câmpul de raportare care menționează calitatea sa de operator independent. Pentru a se asigura că o tranzacție este făcută publică doar o singură dată, operatorul independent trebuie să informeze cealaltă parte că va face publică tranzacția.

(17) Este important să se păstreze standardele actuale de publicare a tranzacțiilor efectuate ca tranzacții de tip „back to back” pentru a evita publicarea unei singure tranzacții ca tranzacții multiple și pentru a oferi securitate juridică cu privire la firma de investiții care este responsabilă cu publicarea unei tranzacții. Prin urmare, două tranzacții inverse încheiate în același timp și la același preț cu o singură parte interpusă ar trebui publicate ca tranzacție unică.

(18) Regulamentul (UE) nr. 600/2014 permite autorităților competente să solicite publicarea unor detalii suplimentare în momentul în care sunt publicate informații care beneficiază de o amânare, sau să permită amânări suplimentare. Pentru a contribui la o aplicare uniformă a acestor dispoziții în întreaga Uniune, este necesar să se stabilească condițiile și criteriile pe baza cărora pot fi autorizate amânări suplimentare de autoritățile competente.

(19) Tranzacționarea cu multe instrumente financiare, altele decât cele de capitaluri proprii, în special cu instrumente financiare derivate, este ocazională, variabilă și face obiectul unor modificări regulate ale modelelor comerciale. Determinările statice ale instrumentelor financiare pentru care nu există o piață lichidă și determinările statice ale diferitelor praguri în scopul calibrării obligațiilor privind transparența pre-tranzacționare și post-tranzacționare, fără a prevedea posibilitatea de a adapta statutul și pragurile de lichiditate prin prisma schimbărilor produse în modelele comerciale, nu ar fi, prin urmare, adecvate. În consecință, ar trebui să se stabilească metodologia și parametrii care sunt necesari pentru a efectua evaluarea lichidității și calcularea pragurilor pentru aplicarea derogărilor de la transparența pre-tranzacționare și a amânării de la transparența post-tranzacționare în mod periodic.

(20) Pentru a asigura aplicarea uniformă a derogărilor de la cerințele de transparență pretranzacționare și a amânărilor post-tranzacționare, este necesar să se stabilească norme uniforme privind conținutul și frecvența datelor pe care autoritățile competente le-ar putea solicita de la locurile de tranzacționare, mecanismele de publicare aprobate și furnizorii de sisteme centralizate de raportare (CTP) în scop de transparență. Este necesar, de asemenea, să se precizeze metodologia pentru calculul pragurilor respective și pentru a crea norme uniforme cu privire la publicarea informațiilor în întreaga Uniune. Normele privind metodologia specifică și datele necesare pentru a efectua calculele în vederea stabilirii regimului de transparență aplicabil instrumentelor financiare, altele decât cele de capitaluri proprii, ar trebui aplicate în coroborare cu Regulamentul delegat (UE) 2017/577 al Comisiei (3), care stabilește elementele comune cu privire la conținutul și frecvența solicitărilor de date care urmează să fie abordate cu privire la locurile de tranzacționare, mecanismele de publicare aprobate și furnizorii de sisteme centralizate de raportare în scop de transparență și pentru realizarea altor calcule, în termeni mai generali.

(21) Pentru alte obligațiuni decât cele ETC și ETN, tranzacțiile cu o valoare mai mică de 100 000 EUR sunt excluse din calculul pragurilor de transparență pre-tranzacționare și post-tranzacționare, întrucât acestea sunt considerate ca având o dimensiune asemănătoare cu cele efectuate în sectorul comerțului cu amănuntul. Aceste tranzacții cu amănuntul trebuie, în orice caz, să beneficieze de noul regim de transparență și orice prag care conduce la o derogare sau o decalare a cerințelor de transparență ar trebui stabilit peste acest nivel.

(22) Obiectivul derogării de la obligațiile privind transparența prevăzute în Regulamentul (UE) nr. 600/2014 este de a garanta că eficacitatea operațiunilor desfășurate de Eurosistem pentru îndeplinirea sarcinilor sale fundamentale astfel cum sunt prevăzute în Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană (denumit în continuare „statutul”) și în conformitate cu dispozițiile naționale echivalente pentru membrii Sistemului European al Băncilor Centrale (SEBC) în statele membre a căror monedă nu este euro, care se bazează pe tranzacții punctuale și confidențiale, nu este compromisă de divulgarea de informații cu privire la astfel de tranzacții. Este esențial ca băncile centrale să fie în măsură să controleze dacă, în ce moment și în ce mod sunt divulgate informații privind acțiunile lor, astfel încât să maximizeze impactul preconizat și să limiteze orice impact nedorit pe piață. Prin urmare, este necesar să se asigure securitatea juridică pentru membrii SEBC și contrapărțile lor respective cu privire la domeniul de aplicare a derogării de la cerințele de transparență.

(23) Una dintre principalele responsabilități ale SEBC în temeiul tratatului și al statutului și în conformitate cu dispozițiile naționale pentru membrii SEBC în statele membre a căror monedă nu este euro o constituie performanța politicii valutare, ceea ce presupune deținerea și gestionarea rezervelor valutare pentru a garanta că, ori de câte ori este necesar, există un volum suficient de resurse lichide disponibile pentru operațiunile acesteia de politică valutară. Aplicarea obligațiilor de transparență pentru operațiunile de gestionare a rezervelor valutare ar putea rezulta în semnale nedorite către piață, care ar putea interfera cu politica valutară a Eurosistemului și a membrilor SEBC în statele membre a căror monedă nu este euro. Considerații similare se aplică, de asemenea, operațiunilor de gestionare a rezervelor valutare în politica de stabilitate monetară și financiară, de la caz la caz.

(24) Derogarea de la obligațiile privind transparența pentru tranzacțiile în care contrapartea este un membru al SEBC nu ar trebui să se aplice cu privire la tranzacțiile la care participă oricare dintre membrii SEBC în cadrul desfășurării operațiunilor de investiții. Aceasta ar trebui să includă activitățile desfășurate în scop administrativ sau pentru personalul membrului SEBC, inclusiv tranzacțiile efectuate în calitate de administrator al unui sistem de pensii, în conformitate cu articolul 24 din statut.

(25) Suspendarea temporară a obligațiilor de transparență ar trebui impusă numai în situații excepționale care reprezintă o reducere semnificativă a lichidității asupra unei categorii de instrumente financiare bazate pe factori obiectivi și măsurabili. Este necesar să se facă distincția între clasele pentru care s-a stabilit inițial că există sau nu o piață lichidă, întrucât o scădere semnificativă în termeni relativi într-o clasă pentru care s-a stabilit deja că este nelichidă este probabil să aibă loc mai ușor. Prin urmare, suspendarea cerințelor în materie de transparență pentru instrumentele pentru care s-a stabilit că există o piață lichidă ar trebui impusă numai în cazul în care a avut loc o scădere la un prag relativ mai mare.

(26) Regimul de transparență pre-tranzacționare și post-tranzacționare, instituit prin Regulamentul (UE) nr. 600/2014, ar trebui calibrat în mod corespunzător pieței și ar trebui aplicat în mod uniform în întreaga Uniune. Prin urmare, este esențial să se stabilească calculele necesare care trebuie efectuate, inclusiv perioadele și metodele de calcul. În acest sens, pentru a se evita efectele de denaturare a pieței, perioadele de calcul prevăzute în prezentul regulament ar trebui să asigure faptul că pragurile relevante ale regimului sunt actualizate la intervale de timp corespunzătoare pentru a reflecta condițiile pieței. De asemenea, este oportun să se prevadă publicarea centralizată a rezultatelor calculelor, astfel încât acestea să fie puse la dispoziția tuturor participanților la piețele financiare și autorităților competente din Uniune într-un singur loc și într-un format ușor de utilizat. În acest scop, autoritățile competente ar trebui să informeze ESMA cu privire la rezultatele calculelor lor, iar ESMA ar trebui să publice aceste calcule pe site-ul său internet.

(27) Pentru a asigura o punere în aplicare fără probleme a noilor cerințe în materie de transparență, este necesară introducerea treptată a dispozițiilor privind transparența. Pragul de lichiditate „numărul mediu zilnic de tranzacții”, utilizat pentru stabilirea obligațiunilor pentru care există o piață lichidă, ar trebui adaptat în mod treptat.

(28) Până la data de 30 iulie a anului care urmează datei de la care se aplică Regulamentul (UE) nr. 600/2014, ESMA ar trebui să prezinte anual Comisiei o evaluare a pragului de lichiditate care stabilește obligațiile privind transparența pre-tranzacționare în temeiul articolelor 8 și 9 din Regulamentul (UE) nr. 600/2014 și, după caz, să prezinte o versiune revizuită a standardului tehnic de reglementare pentru a adapta pragul de lichiditate.

(29) De asemenea, percentilele utilizate pentru a stabili mărimea specifică instrumentului, care permit derogarea de la obligațiile privind transparența pre-tranzacționare pentru alte instrumente decât cele de capitaluri proprii, ar trebui adaptate în mod treptat.

(30) În acest scop, ESMA ar trebui să prezinte anual Comisiei o evaluare a pragurilor de derogare și, după caz, să prezinte un standard de reglementare revizuit pentru a adapta pragurile de derogare aplicabile pentru alte instrumente decât cele de capitaluri proprii.

(31) În scopul calculelor în materie de transparență, sunt necesare date de referință pentru a stabili subclasa de active căreia îi aparține fiecare instrument financiar. Prin urmare, este necesar să se solicite locurilor de tranzacționare să furnizeze date de referință suplimentare față de cele solicitate de Regulamentul delegat (UE) 2017/585 al Comisiei (4).

(32) În cadrul stabilirii instrumentelor financiare pentru care nu există o piață lichidă în raport cu instrumentele financiare derivate pe cursul de schimb, a fost solicitată o evaluare calitativă ca urmare a lipsei de date necesare pentru o analiză cantitativă cuprinzătoare pentru ansamblul pieței. Prin urmare, până când vor fi disponibile date de o calitate mai bună, se consideră că nu există o piață lichidă pentru instrumentele financiare derivate pe cursul de schimb, în sensul prezentului regulament.

(33) Pentru a permite începerea efectivă a aplicării noilor norme în materie de transparență, trebuie furnizate date de către participanții pe piață pentru calcularea și publicarea instrumentelor financiare pentru care nu există o piață lichidă, precum și a mărimilor ordinelor de mari dimensiuni sau mai mari decât mărimea specifică instrumentului, cu suficient timp înainte de data de la care se aplică Regulamentul (UE) nr. 600/2014.

(34) Din motive de consecvență și pentru a asigura buna funcționare a piețelor financiare, este necesar ca prezentul regulament și dispozițiile prevăzute în Regulamentul (UE) nr. 600/2014 să se aplice de la aceeași dată. Cu toate acestea, pentru a se asigura faptul că noul cadru de reglementare în materie de transparență poate funcționa în mod eficace, anumite dispoziții ale prezentului regulament ar trebui să se aplice de la data intrării în vigoare a acestuia.

(35) Prezentul regulament se bazează pe proiectele de standarde tehnice de reglementare transmise Comisiei de ESMA.

(36) ESMA a efectuat consultări publice deschise cu privire la proiectele de standarde tehnice de reglementare pe care se bazează prezentul regulament, a analizat costurile și beneficiile potențiale aferente și a solicitat punctul de vedere al Grupului părților interesate din domeniul valorilor mobiliare și piețelor, instituit în temeiul articolului 37 din Regulamentul (UE) nr. 1095/2010 al Parlamentului European și al Consiliului (5),

ADOPTĂ PREZENTUL REGULAMENT:

CAPITOLUL I

DEFINIȚII

Articolul 1

DEFINIȚII

În sensul prezentului regulament, se aplică următoarele definiții:

1. „tranzacție de tip pachet” înseamnă oricare dintre următoarele: (a) o tranzacție în cadrul unui contract derivat sau al altui instrument financiar care depinde de executarea simultană a unei tranzacții cu cantități echivalente de active materiale suport [schimb pentru active materiale (exchange for physical) sau EFP]; (b) o tranzacție care presupune executarea a două sau mai multe tranzacții componente cu instrumente financiare și: (i) care este efectuată între două sau mai multe contrapărți; (ii) în care fiecare componentă a tranzacției prezintă un risc economic sau financiar semnificativ legat de toate celelalte componente; (iii) în care execuția fiecărei componente este simultană și depinde de execuția tuturor celorlalte componente;

2. „sistem de tranzacționare de tip cerere de cotație” înseamnă un sistem de tranzacționare în care sunt îndeplinite următoarele condiții: (a) cotația sau cotațiile prezentate de un membru sau un participant sunt comunicate ca răspuns la o cerere de cotație depusă de unul sau mai mulți alți membri sau participanți; (b) cotația este realizată exclusiv de membrul sau participantul solicitant; (c) membrul sau participantul la piață poate încheia o tranzacție prin acceptarea cotației sau cotațiilor prezentate la cerere;

3. „sistem de tranzacționare vocal” înseamnă un sistem de tranzacționare în care tranzacțiile dintre membri sunt organizate prin intermediul negocierilor vocale.

CAPITOLUL II

TRANSPARENȚA PRE-TRANZACȚIONARE PENTRU PIEȚELE REGLEMENTATE, SISTEMELE MULTILATERALE DE TRANZACȚIONARE ȘI SISTEMELE ORGANIZATE DE TRANZACȚIONARE

Articolul 2

Obligațiile privind transparența pre-tranzacționare

[Articolul 8 alineatele (1) și (2) din Regulamentul (UE) nr. 600/2014]

Operatorii de piață și firmele de investiții care exploatează un loc de tranzacționare fac publice gama prețurilor de cumpărare și de vânzare, precum și amploarea intereselor de tranzacționare la aceste prețuri, în conformitate cu tipul de sistem de tranzacționare pe care îl operează, precum și cu cerințele de informare stabilite în anexa I.

Articolul 3

Ordinele de dimensiuni mari

[Articolul 9 alineatul (1) litera (a) din Regulamentul (UE) nr. 600/2014]

Un ordin este de dimensiuni mari în comparație cu dimensiunea normală de piață în cazul în care, la punctul de intrare al comenzii sau după orice modificare a acestui ordin, acesta este egal sau mai mare decât mărimea minimă, care este stabilită în conformitate cu metodologia prevăzută la articolul 13.

Articolul 4

Tipul și mărimea minimă a ordinelor menținute într-un sistem de administrare a ordinelor

[Articolul 9 alineatul (1) litera (a) din Regulamentul (UE) nr. 600/2014]

(1) Tipul de ordin deținut într-un sistem de administrare a ordinelor utilizat de un loc de tranzacționare în așteptarea publicării, pentru care se poate acorda o derogare de la obligațiile de transparență pre-tranzacționare, este un ordin care:

(a) urmează să fie comunicat registrului de ordine operat de locul de tranzacționare și depinde de condițiile obiective care sunt definite în prealabil de protocolul sistemului;

(b) nu interacționează cu alte interese de tranzacționare, înainte de comunicarea către registrul de ordine operat de locul de tranzacționare;

(c) odată comunicat către registrul de ordine, acesta interacționează cu alte ordine, în conformitate cu normele aplicabile ordinelor de acest tip la momentul comunicării.

(2) Mărimea minimă a ordinelor deținute într-un sistem de administrare a ordinelor operat de un loc de tranzacționare în așteptarea publicării, pentru care se poate acorda o derogare de la obligațiile de transparență pre-tranzacționare, la punctul de intrare și orice modificare ulterioară, poate fi una dintre următoarele:

(a) în cazul unui ordin de tip iceberg (cantitate ascunsă), mai mare sau egală cu 10 000 EUR;

(b) pentru toate celelalte ordine, o mărime mai mare sau egală cu cantitatea care poate fi tranzacționată stabilită în prealabil de operatorul de sistem în conformitate cu normele și protocoalele acestuia.

(3) Un ordin de tip iceberg la care se face referire la alineatul (2) litera (a) se consideră a fi un ordin-limită care constă într-un ordin publicat referitor la o parte din cantitate și într-un ordin nepublicat privind restul cantității, unde cantitatea nepublicată poate fi executată doar după trecerea sa în registrul de ordine sub forma unui nou ordin publicat.

Articolul 5

Mărimea specifică instrumentului financiar

[Articolul 8 alineatul (4) și articolul 9 alineatul (1) litera (b) din Regulamentul (UE) nr. 600/2014]

(1) O exprimare executabilă a interesului este mai mare decât mărimea specifică instrumentului financiar în cazul în care, la punctul de intrare sau în urma oricărei modificări, aceasta este egală sau mai mare decât dimensiunea minimă a unei exprimări executabile a interesului care va fi stabilită în conformitate cu metodologia prevăzută la articolul 13.

(2) Prețurile indicative pre-tranzacționare pentru exprimările executabile ale interesului care sunt mai mari decât mărimea specifică instrumentului financiar stabilită în conformitate cu alineatul (1) și mai mici decât dimensiunile mari relevante stabilite în conformitate cu articolul 3 vor fi considerate ca fiind apropiate de prețul intereselor de tranzacționare, atunci când locul de tranzacționare publică oricare dintre următoarele:

(a) cel mai bun preț disponibil;

(b) o medie simplă a prețurilor;

(c) o medie ponderată a prețului, în funcție de volum, preț, dată sau numărul de exprimări executabile ale interesului.

(3) Când introduc și actualizează prețurile indicative pre-tranzacționare, operatorii de piață și firmele de investiții care exploatează un loc de tranzacționare fac publice metodologia pentru calcularea prețurilor pre-tranzacționare și momentul publicării.

Articolul 6

Clasele de instrumente financiare pentru care nu există o piață lichidă

[Articolul 9 alineatul (1) litera (c) din Regulamentul (UE) nr. 600/2014]

Se consideră că nu există o piață lichidă pentru un instrument financiar sau o clasă de instrumente financiare dacă acest lucru este stabilit în conformitate cu metodologia prevăzută la articolul 13.

CAPITOLUL III

TRANSPARENȚA POST-TRANZACȚIONARE PENTRU LOCURILE DE TRANZACȚIONARE ȘI FIRMELE DE INVESTIȚII CARE EFECTUEAZĂ TRANZACȚII ÎN AFARA UNUI LOC DE TRANZACȚIONARE

Articolul 7

Obligațiile de transparență post-tranzacționare

[Articolul 10 alineatul (1) și articolul 21 alineatele (1) și (5) din Regulamentul (UE) nr. 600/2014]

(1) Firmele de investiții care efectuează tranzacții în afara regulilor unui loc de tranzacționare, precum și operatorii de piață și firmele de investiții care exploatează un loc de tranzacționare fac publice, prin referire la fiecare tranzacție în parte, detaliile prevăzute în tabelele 1 și 2 din anexa II și utilizează fiecare indicator aplicabil prevăzut în tabelul 3 din anexa II.

(2) În cazul în care un raport de tranzacționare publicat anterior este anulat, firmele de investiții care efectuează tranzacții în afara unui loc de tranzacționare, precum și operatorii de piață și firmele de investiții care exploatează un loc de tranzacționare fac public un nou raport de tranzacționare care conține toate detaliile incluse în raportul inițial de tranzacționare și indicatorul de anulare prevăzut în tabelul 3 din anexa II.

(3) În cazul în care un raport de tranzacționare publicat anterior este modificat, firmele de investiții care efectuează tranzacții în afara unui loc de tranzacționare, precum și operatorii de piață și firmele de investiții care exploatează un loc de tranzacționare fac publice următoarele informații:

(a) un nou raport de tranzacționare care conține toate detaliile incluse în raportul de tranzacționare inițial și indicatorul de anulare prevăzut în tabelul 3 din anexa II;

(b) un nou raport de tranzacționare care conține toate informațiile incluse în raportul de tranzacționare inițial cu toate detaliile necesare corectate și indicatorul de anulare prevăzut în tabelul 3 din anexa II.

(4) Informațiile post-tranzacționare sunt făcute publice pe cât posibil, din punct de vedere tehnic, în timp real și, în orice caz:

(a) pentru primii trei ani de aplicare a Regulamentului (UE) nr. 600/2014, în termen de 15 minute de la efectuarea tranzacției în cauză;

(b) ulterior, în termen de cinci minute de la efectuarea tranzacției în cauză.

(5) În cazul în care o tranzacție între două firme de investiții este încheiată în afara regulilor unui loc de tranzacționare, fie în nume propriu, fie în numele clienților, numai firma de investiții care vinde instrumentul financiar în cauză face publică această tranzacție, prin intermediul unui APA.

(6) Prin derogare de la alineatul (5), în cazul în care numai una dintre firmele de investiții care sunt parte la tranzacție este un operator independent pentru instrumentul financiar în cauză și acționează în calitate de cumpărător, numai firma respectivă face publică tranzacția prin intermediul unui APA, informând vânzătorul cu privire la această acțiune.

(7) Firmele de investiții iau toate măsurile rezonabile pentru a garanta că tranzacția este publicată ca tranzacție unică. În acest sens, se consideră că două tranzacții inverse efectuate simultan și la același preț cu o singură parte reprezintă o tranzacție unică.

(8) Informațiile privind tranzacțiile de tip „pachet” sunt publicate pentru fiecare componentă pe cât posibil, din punct de vedere tehnic, în timp real, având în vedere necesitatea de a atribui prețuri pentru anumite instrumente financiare și includ indicatorul pentru tranzacția de tip „pachet” sau indicatorul pentru tranzacția de tip „schimb de active materiale”, astfel cum este prevăzut în tabelul 3 din anexa II. În cazul în care tranzacția de tip „pachet” este eligibilă pentru publicarea decalată în temeiul articolului 8, informațiile privind toate componentele sunt publicate după încheierea perioadei de decalare pentru tranzacție.

Articolul 8

Publicarea decalată a tranzacțiilor

[Articolul 11 alineatele (1) și (3) și articolul 21 alineatul (4) din Regulamentul (UE) nr. 600/2014]

(1) În cazul în care o autoritate competentă autorizează publicarea decalată a detaliilor privind tranzacțiile, în conformitate cu articolul 11 alineatul (1) din Regulamentul (UE) nr. 600/2014, firmele de investiții care efectuează tranzacții în afara unui loc de tranzacționare, precum și operatorii de piață și firmele de investiții care exploatează un loc de tranzacționare fac publică fiecare tranzacție până cel târziu la ora 19.00, ora locală, în a doua zi lucrătoare după data efectuării tranzacției, dacă este îndeplinită una dintre următoarele condiții:

(a) tranzacția este de dimensiuni mari în comparație cu dimensiunea normală de piață, astfel cum se prevede la articolul 9;

(b) tranzacția este un instrument financiar sau cu o clasă de instrumente financiare pentru care nu există o piață lichidă, astfel cum se prevede în conformitate cu metodologia stabilită la articolul 13;

(c) tranzacția este efectuată între o firmă de investiții care tranzacționează pe cont propriu, alta decât prin corelarea efectuând cumpărări și vânzări simultane pe cont propriu în conformitate cu articolul 4 alineatul (1) punctul 38 din Directiva 2014/65/UE a Parlamentului European și a Consiliului (6), și o altă contraparte și este mai mare decât mărimea specifică instrumentului, astfel cum se prevede la articolul 10;

(d) tranzacția este o tranzacție de tip „pachet”, care îndeplinește unul dintre următoarele criterii: (i) una sau mai multe dintre componentele sale sunt tranzacții cu instrumente financiare pentru care nu există o piață lichidă; (ii) una sau mai multe dintre componentele sale sunt tranzacții cu instrumente financiare de dimensiuni mari în comparație cu dimensiunea normală de piață, astfel cum se prevede la articolul 9; (iii) tranzacția este efectuată între o firmă de investiții care tranzacționează pe cont propriu, alta decât prin corelarea acestora efectuând cumpărări și vânzări simultane pe cont propriu în conformitate cu articolul 4 alineatul (1) punctul 38 din Directiva 2014/65/UE, și o altă contraparte, iar una sau mai multe dintre componentele sale sunt tranzacții cu instrumente financiare mai mari decât mărimea specifică instrumentului, astfel cum se prevede la articolul 10.

(2) Atunci când termenul de decalare prevăzut la alineatul (1) expiră, toate detaliile privind tranzacția sunt publicate, cu excepția cazului în care se acordă o perioadă de decalare extinsă sau nedeterminată, în conformitate cu articolul 11.

(3) În cazul în care o tranzacție între două firme de investiții, fie în nume propriu, fie în numele clienților, este executată în afara regulilor unui loc de tranzacționare, autoritatea competentă relevantă în scopul stabilirii regimului de decalare aplicabil este autoritatea competentă a firmei de investiții responsabile cu publicarea tranzacției prin intermediul unui APA, în conformitate cu articolul 7 alineatele (5)(7).

Articolul 9

Tranzacțiile de dimensiuni mari

[Articolul 11 alineatul (1) litera (a) din Regulamentul (UE) nr. 600/2014]

O tranzacție este considerată de dimensiuni mari în comparație cu dimensiunea normală de piață în cazul în care aceasta este egală cu sau mai mare decât dimensiunea minimă a tranzacțiilor, care este calculată în conformitate cu metodologia prevăzută la articolul 13.

Articolul 10

Mărimea specifică instrumentului financiar

[Articolul 11 alineatul (1) litera (c) din Regulamentul (UE) nr. 600/2014]

O tranzacție este considerată mai mare decât mărimea specifică instrumentului financiar în cazul în care aceasta este egală cu sau mai mare decât dimensiunea minimă a tranzacției, care este calculată în conformitate cu metodologia prevăzută la articolul 13.

Articolul 11

Cerințele de transparență în legătură cu publicarea decalată la discreția autorităților competente

[Articolul 11 alineatul (3) din Regulamentul (UE) nr. 600/2014]

(1) În cazul în care autoritățile competente își exercită puterile în legătură cu autorizarea publicării decalate în temeiul articolului 11 alineatul (3) din Regulamentul (UE) nr. 600/2014, se aplică următoarele:

(a) În cazul în care se aplică articolul 11 alineatul (3) litera (a) din Regulamentul (UE) nr. 600/2014, autoritățile competente solicită publicarea uneia dintre următoarele informații pe parcursul întregii perioade de decalare, astfel cum se prevede la articolul 8: (i) toate detaliile privind o tranzacție prevăzute în tabelele 1 și 2 din anexa II, cu excepția detaliilor referitoare la volum; (ii) tranzacțiile într-o formă zilnică agregată pentru un număr minim de 5 de tranzacții executate în aceeași zi, care urmează a fi publicate în următoarea zi lucrătoare înainte de ora 9.00, ora locală.

(b) În cazul în care se aplică articolul 11 alineatul (3) litera (b) din Regulamentul (UE) nr. 600/2014, autoritățile competente pot permite omiterea publicării volumului unei anumite tranzacții pe o perioadă extinsă de patru săptămâni.

(c) Pentru alte instrumentele altele decât cele de capitaluri proprii, care nu sunt instrumente de datorie suverană, în cazul în care se aplică articolul 11 alineatul (3) litera (c) din Regulamentul (UE) nr. 600/2014, autoritățile competente permit, pentru o perioadă extinsă de decalare de patru săptămâni, publicarea agregării mai multor tranzacții executate pe durata unei săptămâni calendaristice în următoarea zi de marți înainte de ora 9.00, ora locală.

(d) În ceea ce privește instrumentele de datorie suverană și în cazul în care se aplică articolul 11 alineatul (3) litera (d) din Regulamentul (UE) nr. 600/2014, autoritățile competente permit, pentru o perioadă nedeterminată, publicarea agregării mai multor tranzacții executate pe durata unei săptămâni calendaristice în următoarea zi de marți înainte de ora 9.00, ora locală.

(2) În cazul în care perioada de decalare prevăzută la alineatul 1 litera (b) a expirat, se aplică următoarele cerințe:

(a) în ceea ce privește toate instrumentele care nu sunt instrumente de datorie suverană, publicarea detaliilor complete privind toate tranzacțiile individuale are loc în următoarea zi lucrătoare, înainte de ora 9.00, ora locală;

(b) în ceea ce privește instrumentele de datorie suverană, în cazul în care autoritățile competente decid să nu utilizeze opțiunile prevăzute la articolul 11 alineatul (3) literele (b) și (d) din Regulamentul (UE) nr. 600/2014 succesiv, în conformitate cu articolul 11 alineatul (3) al doilea paragraf din Regulamentul (UE) nr. 600/2014, publicarea detaliilor complete privind toate tranzacțiile individuale are loc în următoarea zi lucrătoare, înainte de ora 9.00, ora locală;

(c) în ceea ce privește instrumentele de datorie suverană, în cazul în care autoritățile competente aplică opțiunile prevăzute la articolul 11 alineatul (3) literele (b) și (d) din Regulamentul (UE) nr. 600/2014, succesiv, în conformitate cu articolul 11 alineatul (3) al doilea paragraf din Regulamentul (UE) nr. 600/2014, publicarea într-o formă agregată a mai multor tranzacții executate în aceeași săptămână calendaristică are loc în următoarea zi de marți după expirarea perioadei extinse de decalare de patru săptămâni începând cu ultima zi din săptămâna calendaristică respectivă, înainte de ora 9.00, ora locală.

(3) În ceea ce privește toate instrumentele care nu sunt instrumente de datorie suverană, toate detaliile privind tranzacțiile individuale sunt publicate în termen de patru săptămâni de la publicarea detaliilor agregate în conformitate cu alineatul 1 litera (c), înainte de ora 9.00, ora locală.

(4) Datele agregate zilnice sau săptămânale prevăzute la alineatele (1) și (2) conțin următoarele informații pentru obligațiuni, produsele financiare structurate, instrumente financiare derivate și certificatele de emisii pentru fiecare zi sau săptămână a perioadei calendaristice în cauză:

(a) prețul mediu ponderat;

(b) volumul total tranzacționat, astfel cum se prevede în tabelul 4 din anexa II;

(c) numărul total al tranzacțiilor.

(5) Tranzacțiile pot fi agregate per cod ISIN. În cazul în care codul ISIN nu este disponibil, tranzacțiile pot fi agregate la nivelul clasei de instrumente financiare pentru care se aplică testul de lichiditate prevăzut la articolul 13.

(6) În cazul în care ziua lucrătoare stabilită pentru publicările prevăzute la alineatul (1) literele (c) și (d) și la alineatele (2) și (3) nu este o zi lucrătoare, publicările sunt efectuate în următoarea zi lucrătoare, înainte de ora 9.00, ora locală.

Articolul 12

Aplicarea transparenței post-tranzacționare pentru anumite tranzacții executate în afara unui loc de tranzacționare

[Articolul 21 alineatul (1) din Regulamentul (UE) nr. 600/2014]

Obligația de a publica volumul și prețul tranzacțiilor, precum și momentul la care acestea au fost încheiate, astfel cum se prevede la articolul 21 alineatul (1) din Regulamentul (UE) nr. 600/2014, nu se aplică în niciunul dintre următoarele cazuri:

(a) tranzacțiile menționate la articolul 2 alineatul (5) din Regulamentul delegat (UE) 2017/590 al Comisiei (7);

(b) tranzacțiile executate de o societate de administrare, astfel cum este definită la articolul 2 alineatul (1) litera (b) din Directiva 2009/65/CE a Parlamentului European și a Consiliului (8) sau un administrator de fonduri de investiții alternative, astfel cum este definit la articolul 4 alineatul (1) litera (b) din Directiva 2011/61/UE a Parlamentului European și a Consiliului (9), care transferă beneficiarului dreptul de proprietate asupra instrumentelor financiare de la un organism de plasament colectiv către altul și unde nicio firmă de investiții nu este parte la tranzacție;

(c) tranzacția de tip „give-up” sau tranzacția de tip „give-in”, care este o tranzacție în care o firmă de investiții oferă o tranzacție a unui client către sau primește o tranzacție a unui client de la o altă firmă de investiții, în scopul procesării post-tranzacționare;

(d) transferurile de instrumente financiare, cum ar fi garanția în tranzacțiile bilaterale sau în contextul unei contrapărți centrale (CPC), cerințele de marjă sau garantare sau ca parte a procesului de gestionare a situației de neîndeplinire a obligațiilor de plată de către CPC.

CAPITOLUL IV

DISPOZIȚII COMUNE ÎN MATERIE DE TRANSPARENȚĂ PRE-TRANZACȚIONARE ȘI POST-TRANZACȚIONARE

Articolul 13

Metodologia pentru efectuarea calculelor în materie de transparență

[Articolul 9 alineatul (1) și (2), articolul 11 alineatul (1) și articolul 22 alineatul (1) din Regulamentul (UE) nr. 600/2014]

(1) Pentru a stabili instrumentele financiare sau clasele de instrumente financiare pentru care nu există o piață lichidă, în sensul articolului 6 și articolului 8 alineatul (1) litera (b), următoarele metode se aplică pentru toate clasele de active:

(a) Determinarea statică a lichidității pentru: (i) clasa de active a instrumentelor financiare derivate securitizate, astfel cum sunt definite în tabelul 4.1 din anexa III; (ii) următoarele subclase de active ale instrumentelor financiare derivate pe titluri de capital: opțiuni pe indici bursieri, contracte future/forward pe indici bursieri, opțiuni pe acțiuni, contracte future/forward pe acțiuni, opțiuni pe dividende sub formă de acțiuni, contracte future/forward pe dividende sub formă de acțiuni, opțiuni pe indici de dividende, contracte future/forward pe indici de dividende, opțiuni pe indici de volatilitate, contracte future/forward pe indici de volatilitate, opțiuni pe ETF, contracte futures/forwards pe ETF și alte instrumente financiare derivate pe titluri de capital, astfel cum sunt definite în tabelul 6.1 din anexa III; (iii) clasa de active a instrumentelor derivate pe cursul de schimb, astfel cum sunt definite în tabelul 8.1 din anexa III; (iv) subclasele de active ale altor instrumente financiare derivate pe rata dobânzii, alte instrumente derivate pe mărfuri, alte instrumente financiare derivate de credit, alte instrumente financiare derivate C10, alte contracte pe diferență (CFD), alte certificate de emisii și alte instrumente derivate pe certificate de emisii, astfel cum sunt definite în tabelele 5.1, 7.1, 9.1, 10.1, 11.1, 12.1 și 13.1 din anexa III.

(b) Evaluări periodice bazate pe criterii cantitative și, după caz, calitative, în materie de lichiditate pentru: (i) toate tipurile de obligațiuni, cu excepția ETC și ETN, astfel cum sunt definite în tabelul 2.1 din anexa III și astfel cum se prevede la articolul 17 alineatul (1); (ii) tipurile de obligațiuni ETC și ETN, astfel cum sunt definite în tabelul 2.4 din anexa III; (iii) clasa de active a instrumentelor financiare derivate pe rata dobânzii, cu excepția subclasei de active a altor instrumente financiare derivate pe rata dobânzii, astfel cum sunt definite în tabelul 5.1 din anexa III; (iv) următoarele subclase de active ale instrumentelor financiare derivate pe titluri de capital: swapurile și portofoliile de swap, astfel cum sunt definite în tabelul 6.1 din anexa III; (v) clasa de active a instrumentelor financiare derivate pe mărfuri, cu excepția subclasei de active ale altor instrumente financiare derivate pe mărfuri, astfel cum sunt definite în tabelul 7.1 din anexa III; (vi) următoarele subclase de active ale instrumentelor financiare derivate de credit: instrumente de tipul credit default swap bazate pe indici și instrumente de tipul credit default swap având la bază o singură semnătură, astfel cum sunt definite în tabelul 9.1 din anexa III; (vii) clasa de active a instrumentelor financiare derivate C10, cu excepția subclasei de active a altor instrumente financiare derivate C10, astfel cum sunt definite în tabelul 10.1 din anexa III; (viii) următoarele subclase de active ale contractelor pe diferență (CFD): CFD pe valută și CFD pe mărfuri, astfel cum sunt definite în tabelul 11.1 din anexa III; (ix) clasa de active a certificatelor de emisii, cu excepția subclasei de active ale altor certificate de emisii, astfel cum sunt definite în tabelul 12.1 din anexa III; (x) subclasa de active a instrumentelor derivate pe certificate de emisii, cu excepția subclasei de active a altor instrumente derivate pe certificate de emisii, astfel cum sunt definite în tabelul 13.1 din anexa III.

(c) Evaluări periodice pe baza unor criterii calitative în materie de lichiditate pentru: (i) următoarele subclase de active ale instrumentelor financiare derivate de credit: opțiuni pe indici CDS și opțiuni pe CDS având la bază o singură semnătură, astfel cum sunt definite în tabelul 9.1 din anexa III; (ii) următoarele subclase de active ale contractelor pe diferență (CFD): CFD pe titluri de capital, CFD pe obligațiuni, CFD pe contracte future/forward pe titluri de capital și CFD pe opțiuni pe titluri de capital, astfel cum sunt definite în tabelul 11.1 din anexa III.

(d) O evaluare periodică bazată pe o metodă cu două teste pentru produsele financiare structurate, astfel cum sunt definite în tabelul 3.1 din anexa III.

(2) Pentru a stabili mărimea specifică instrumentului financiar, prevăzută la articolul 5, și ordinele de dimensiuni mari în comparație cu dimensiunea normală de piață, prevăzute la articolul 3, se aplică următoarele metodologii:

(a) Valoarea pragului pentru: (i) tipurile de obligațiuni ETC și ETN, astfel cum sunt definite în tabelul 2.5 din anexa III; (ii) clasa de active a instrumentelor financiare derivate securitizate, astfel cum sunt definite în tabelul 4.2 din anexa III; (iii) fiecare subclasă a instrumentelor financiare derivate pe titluri de capital, astfel cum sunt definite în tabelele 6.2 și 6.3 din anexa III; (iv) fiecare subclasă a instrumentelor derivate pe cursul de schimb, astfel cum sunt definite în tabelul 8.2 din anexa III; (v) fiecare subclasă pentru care se consideră că nu există o piață lichidă pentru clasele de active ale instrumentelor financiare derivate pe rata dobânzii, ale instrumentelor financiare derivate pe mărfuri, ale instrumentelor financiare derivate de credit, ale instrumentelor financiare derivate C10 și ale contractelor pe diferență (CFD), astfel cum sunt definite în tabelele 5.3, 7.3, 9.3, 10.3 și 11.3 din anexa III; (vi) fiecare subclasă de active pentru care se consideră că nu există piață lichidă pentru clasele de active ale certificatelor de emisie și ale instrumentelor derivate pe certificate de emisii, astfel cum sunt definite în tabelele 12.3 și 13.3 din anexa III; (vii) fiecare produs financiar structurat unde testul-1, în conformitate cu alineatul (1) litera (d), nu este promovat, astfel cum este definit în tabelul 3.2 din anexa III; (viii) fiecare produs financiar structurat pentru care se consideră că nu există piață lichidă, unde doar testul-1, în temeiul alineatului (1) litera (d) este promovat, în conformitate cu tabelul 3.3 din anexa III.

(b) valoarea mai mare a tranzacțiilor sub care se află procentajul tranzacțiilor care corespunde percentilei tranzacțiilor, astfel cum se precizează la articolul 17 alineatul (3), și pragul minim pentru: (i) fiecare tip de obligațiuni, cu excepția ETC și ETN, astfel cum sunt definite în tabelul 2.3 din anexa III; (ii) fiecare subclasă pentru care există o piață lichidă pentru clasele de active ale instrumentelor financiare derivate pe rata dobânzii, ale instrumentelor financiare derivate pe mărfuri, ale instrumentelor financiare derivate de credit, ale instrumentelor financiare derivate C10 și ale contractelor pe diferență, astfel cum sunt definite în tabelele 5.2, 7.2, 9.2, 10.2 și 11.2 din anexa III; (iii) fiecare subclasă de active pentru care există o piață lichidă pentru clasele de active ale certificatelor de emisii și ale instrumentelor derivate pe certificate de emisii, astfel cum sunt definite în tabelele 12.2 și 13.2 din anexa III; (iv) fiecare produs financiar structurat pentru care există o piață lichidă, unde testul-1 și testul-2, în temeiul alineatului (1) litera (d), sunt promovate, astfel cum sunt definite în tabelul 3.3 din anexa III.

(3) Pentru a stabili mărimea specifică instrumentului financiar, prevăzută la articolul 8 alineatul (1) litera (c), și tranzacțiile de dimensiuni mari în comparație cu dimensiunea normală de piață, prevăzute la articolul 8 alineatul (1) litera (a), se aplică următoarele metode:

(a) valoarea pragului pentru: (i) tipurile de obligațiuni ETC și ETN, astfel cum sunt definite în tabelul 2.5 din anexa III; (ii) clasa de active a instrumentelor financiare derivate securitizate, astfel cum sunt definite în tabelul 4.2 din anexa III; (iii) fiecare subclasă de instrumente financiare derivate pe titluri de capital, astfel cum sunt definite în tabelele 6.2 și 6.3 din anexa III; (iv) fiecare subclasă de instrumente derivate pe cursul de schimb, astfel cum sunt definite în tabelul 8.2 din anexa III; (v) fiecare subclasă pentru care se consideră că nu există o piață lichidă pentru clasele de active ale instrumentelor financiare derivate pe rata dobânzii, ale instrumentelor financiare derivate pe mărfuri, ale instrumentelor financiare derivate de credit, ale instrumentelor financiare derivate C10 și ale contractelor pe diferență (CFD), astfel cum sunt definite în tabelele 5.3, 7.3, 9.3, 10.3 și 11.3 din anexa III; (vi) fiecare subclasă de active pentru care se consideră că nu există o piață lichidă pentru clasele de active ale certificatelor de emisie și ale instrumentelor derivate pe certificate de emisii, în conformitate cu tabelele 12.3 și 13.3 din anexa III; (vii) fiecare produs financiar structurat unde testul-1 în conformitate cu alineatul (1) litera (d), nu este promovat, astfel cum este definit în tabelul 3.2 din anexa III; (viii) fiecare produs financiar structurat pentru care se consideră că nu există o piață lichidă, unde doar testul-1 în temeiul alineatului (1) litera (d) este promovat, în conformitate cu tabelul 3.3 din anexa III;

(b) valoarea tranzacțiilor sub care se află procentajul tranzacțiilor care corespunde percentilei tranzacțiilor pentru fiecare tip de obligațiuni, cu excepția ETC și ETN, astfel cum sunt definite în tabelul 2.3 din anexa III;

(c) cea mai mare valoare a tranzacțiilor sub care se află procentajul tranzacțiilor care corespunde percentilei tranzacțiilor, valoarea tranzacțiilor sub care se află procentajul volumului care corespunde percentilei volumului și pragul minim pentru fiecare subclasă pentru care se consideră că există o piață lichidă pentru clasele de active ale instrumentelor financiare derivate pe rata dobânzii, ale instrumentelor derivate pe mărfuri, ale instrumentelor financiare derivate de credit, ale instrumentelor financiare derivate C10 și ale contractelor pe diferență, astfel cum se prevede în tabelele 5.2, 7.2, 9.2, 10.2 și 11.2 din anexa III;

(d) valoarea mai mare a tranzacțiilor sub care se află procentajul tranzacțiilor care corespunde percentilei tranzacțiilor și pragul minim pentru: (i) fiecare subclasă de active pentru care se consideră că există o piață lichidă pentru clasele de active ale certificatelor de emisii și ale instrumentelor derivate pe certificate de emisii, astfel cum se prevede în tabelele 12.2 și 13.2 din anexa III; (ii) fiecare produs financiar structurat pentru care se consideră că există o piață lichidă, unde testul-1 și testul-2, în conformitate cu alineatul (1) litera (d), sunt promovate, astfel cum sunt definite în tabelul 3.3 din anexa III.

(4) În sensul alineatului (3) litera (c), în cazul în care valoarea tranzacțiilor care corespund percentilei de volum pentru stabilirea tranzacției care este de dimensiuni mari în comparație cu dimensiunea normală de piață este mai mare decât percentila tranzacției de 97.5, volumul tranzacțiilor nu poate fi luat în considerare, iar mărimea specifică instrumentului financiar, prevăzută la articolul 8 alineatul (1) litera (c), precum și mărimea tranzacțiilor de dimensiuni mari în comparație cu dimensiunea normală de piață, prevăzută la articolul 8 alineatul (1) litera (a), vor fi stabilite ca valoarea mai mare a tranzacțiilor comerciale sub care se află procentul tranzacțiilor care corespunde percentilei tranzacțiilor și pragului minim.

(5) În conformitate cu Regulamentul delegat (UE) 2017/590 și Regulamentul delegat (UE) 2017/577, autoritățile competente colectează zilnic datele furnizate de locurile de tranzacționare, APA și CTP, care sunt necesare pentru efectuarea calculelor pentru a stabili:

(a) instrumentele financiare sau clasele de instrumente financiare pentru care nu există o piață lichidă, astfel cum se prevede la alineatul (1);

(b) dimensiunile mari în comparație cu dimensiunea normală de piață și mărimea specifică instrumentului, astfel cum se prevede la alineatele (2) și (3).

(6) Autoritățile competente care efectuează calculele pentru o clasă de instrumente financiare încheie acorduri de cooperare între ele pentru a garanta agregarea datelor la nivelul Uniunii, care sunt necesare pentru aceste calcule.

(7) În sensul alineatului (1) literele (b) și (d), al alineatului (2) litera (b) și al alineatului (3) literele (b), (c) și (d), autoritățile competente iau în considerare tranzacțiile executate în Uniune în perioada cuprinsă între 1 ianuarie și 31 decembrie a anului anterior.

(8) Valoarea tranzacțiilor, în sensul alineatului (2) litera (b) și al alineatului (3) literele (b), (c) și (d), este determinată conform măsurării volumului, astfel cum este definit în tabelul 4 din anexa II. În cazul în care valoarea tranzacțiilor, definită în sensul alineatelor (2) și (3), este exprimată în valoare monetară, iar instrumentul financiar nu este exprimat în euro, valoarea tranzacțiilor este convertită în moneda în care este exprimat instrumentul financiar prin aplicarea cursului de schimb zilnic de referință al Băncii Centrale Europene de la data de 31 decembrie a anului anterior.

9. Participanții pe piață și firmele de investiții care exploatează un loc de tranzacționare pot converti valoarea tranzacțiilor, stabilite în conformitate cu alineatele (2) și (3), la numărul corespunzător de loturi, astfel cum sunt definite în prealabil de locul de tranzacționare pentru fiecare subclasă de active în cauză. Operatorii de piață și firmele de investiții care exploatează un loc de tranzacționare pot menține aceste valori ale tranzacțiilor până la aplicarea rezultatelor următoarelor calcule efectuate în conformitate cu alineatul (17).

(10) Calculele prevăzute la alineatul (2) litera (b) punctul (i) și la alineatul (3) litera (b) exclud tranzacțiile cu o valoare mai mică sau egală cu 100 000 EUR.

(11) În scopul constatărilor prevăzute la alineatele (2) și (3), alineatul (2) litera (b) și alineatul (3) literele (b), (c) și (d) nu se aplică atunci când numărul tranzacțiilor luate în considerare pentru calcule este mai mic de 1 000, caz în care se aplică următoarele praguri:

(a) 100 000 EUR pentru toate tipurile de obligațiuni, cu excepția ETC și ETN;

(b) valorile pragului, definite la alineatul (2) litera (a) și alineatul (3) litera (a) pentru toate instrumentele financiare care nu sunt menționate la litera (a) a prezentului alineat.

(12) Cu excepția cazului în care acestea se referă la certificate de emisii sau instrumente financiare derivate, calculele prevăzute la alineatul (2) litera (b) și alineatul (3) literele (b), (c) și (d) se rotunjesc până la unitatea imediat superioară:

(a) 100 000, în cazul în care valoarea pragului este mai mică de 1 milion;

(b) 500 000, în cazul în care valoarea pragului este egală sau mai mare de 1 milion, dar este mai mică de 10 milioane;

(c) 5 milioane, în cazul în care valoarea pragului este egală sau mai mare de 10 milioane, dar este mai mică de 100 de milioane;

(d) 25 de milioane, în cazul în care valoarea pragului este egală sau mai mare de 100 de milioane.

(13) În sensul alineatului (1), criteriile cantitative în materie de lichiditate specifice fiecărei clase de active din anexa III sunt stabilite în conformitate cu secțiunea 1 din anexa III.

(14) Pentru instrumentele financiare derivate pe titluri de capital care sunt admise pentru tranzacționare sau sunt tranzacționate pentru prima dată într-un loc de tranzacționare, care nu aparțin unei subclase pentru care mărimea specifică instrumentului financiar, prevăzută la articolul 5 și articolul 8 alineatul (1) litera (c), precum și mărimea ordinelor și a tranzacțiilor de dimensiuni mari în comparație cu dimensiunea normală de piață, prevăzute la articolul 3 și articolul 8 alineatul (1) litera (a), au fost publicate și care aparțin uneia dintre subclasele de active prevăzute la alineatul (1) litera (a) punctul (ii), mărimea specifică instrumentului financiar și mărimea ordinelor și a tranzacțiilor de dimensiuni mari în comparație cu dimensiunea normală de piață sunt cele aplicabile celui mai mic interval de valori noționale medii zilnice (ADNA) a subclasei de active căreia îi aparțin instrumentele financiare derivate pe titluri de capital.

(15) Instrumentele financiare admise pentru tranzacționare sau tranzacționate pentru prima dată într-un loc de tranzacționare, care nu aparțin niciunei subclase pentru care mărimea specifică instrumentului financiar, prevăzută la articolul 5 și articolul 8 alineatul (1) litera (c), precum și mărimea ordinelor și tranzacțiilor de dimensiuni mari în comparație cu dimensiunea normală de piață, prevăzută la articolul 3 și articolul 8 alineatul (1) litera (a), care au fost publicate sunt considerate a nu avea o piață lichidă până la aplicarea rezultatelor calculelor efectuate în conformitate cu alineatul (17). Mărimea specifică aplicabilă instrumentului financiar, prevăzută la articolul 5 și articolul 8 alineatul (1) litera (c), precum și mărimea ordinelor și a tranzacțiilor de dimensiuni mari în comparație cu dimensiunea normală de piață, prevăzute la articolul 3 și articolul 8 alineatul (1) litera (a), sunt cele aferente subclaselor pentru care s-a stabilit că nu există o piață lichidă, care aparțin aceleiași subclase de active.

(16) După sfârșitul zilei de tranzacționare, dar înainte de sfârșitul zilei respective, locurile de tranzacționare prezintă autorităților competente informațiile incluse în anexa IV pentru efectuarea calculelor prevăzute la alineatul (5), de fiecare dată când instrumentul financiar este admis pentru tranzacționare sau este tranzacționat pentru prima dată în locul de tranzacționare respectiv sau de fiecare dată când au fost modificate detaliile furnizate anterior.

(17) Autoritățile competente asigură publicarea rezultatelor calculelor prevăzute la alineatul (5) pentru fiecare instrument financiar și clasă de instrumente financiare până la data de 30 aprilie a anului care urmează datei punerii în aplicare a Regulamentului (UE) nr. 600/2014 și până la data de 30 aprilie a fiecărui an următor. Rezultatele calculelor se aplică începând cu data de 1 iunie a fiecărui an de la data publicării.

(18) În sensul calculelor menționate la alineatul (1) litera (b) punctul (i) și prin derogare de la alineatele (7), (15) și (17), autoritățile competente asigură, în ceea ce privește obligațiunile, cu excepția ETC și ETN, publicarea trimestrială a calculelor prevăzute la alineatul (5) litera (a), în prima zi a lunilor februarie, mai, august și noiembrie începând de la data punerii în aplicare a Regulamentului (UE) nr. 600/2014 și în prima zi a lunii februarie, mai, august și noiembrie a fiecărui an următor. Calculele includ tranzacțiile executate în Uniune în cursul trimestrului calendaristic anterior și se aplică pentru perioada de trei luni care începe în a șaisprezecea zi a lunii februarie, mai, august și noiembrie a fiecărui an.

(19) În ceea ce privește obligațiunile, cu excepția ETC și ETN, care sunt admise la tranzacționare sau sunt tranzacționate pentru prima dată într-un loc de tranzacționare în primele două luni ale unui trimestru, acestea sunt considerate ca având o piață lichidă, astfel cum se prevede în tabelul 2.2 din anexa III, până la aplicarea rezultatelor calculului trimestrului calendaristic.

(20) În ceea ce privește obligațiunile, cu excepția ETC și ETN, care sunt admise la tranzacționare sau sunt tranzacționate pentru prima dată într-un loc de tranzacționare în ultima lună a unui trimestru, acestea sunt considerate ca având o piață lichidă, astfel cum se prevede în tabelul 2.2 din anexa III, până la aplicarea rezultatelor calculului următorului trimestru calendaristic.

Articolul 14

Tranzacțiile pentru care se aplică derogarea prevăzută la articolul 1 alineatul (6) din Regulamentul (UE) nr. 600/2014

[Articolul 1 alineatul (6) din Regulamentul (UE) nr. 600/2014]

O tranzacție se consideră a fi efectuată de un membru al Sistemului European al Băncilor Centrale (SEBC) în cadrul aplicării politicii monetare, valutare și de stabilitate financiară, în cazul în care tranzacția îndeplinește oricare dintre următoarele cerințe:

(a) tranzacția este efectuată în scopul politicii monetare, inclusiv o operațiune efectuată în conformitate cu articolele 18 și 20 din Statutul Sistemului European al Băncilor Centrale și al Băncii Centrale Europene anexat la Tratatul privind Uniunea Europeană sau o operațiune efectuată în temeiul dispozițiilor naționale echivalente pentru membrii SEBC în statele membre a căror monedă nu este euro;

(b) tranzacția este o operațiune de schimb valutar, inclusiv operațiuni efectuate pentru a deține sau a gestiona rezervele valutare oficiale ale statelor membre, sau serviciile în domeniul administrării rezervelor prestate de un membru al SEBC pentru băncile centrale din alte țări la care derogarea a fost extinsă în conformitate cu articolul 1 alineatul (9) din Regulamentul (UE) nr. 600/2014;

(c) tranzacția este efectuată în scopurile politicii de stabilitate financiară.

Articolul 15

Tranzacțiile pentru care nu se aplică derogarea prevăzută la articolul 1 alineatul (6) din Regulamentul (UE) nr. 600/2014

[Articolul 1 alineatul (7) din Regulamentul (UE) nr. 600/2014]

Articolul 1 alineatul (6) din Regulamentul (UE) nr. 600/2014 nu se aplică în cazul următoarelor tipuri de tranzacții efectuate de un membru al SEBC în vederea realizării unei operațiuni de investiții care nu are legătură cu îndeplinirea de către membrul respectiv a uneia dintre sarcinile prevăzute la articolul 14:

(a) tranzacții efectuate pentru gestionarea fondurilor sale proprii;

(b) tranzacții efectuate în scopuri administrative sau în beneficiul personalului membrului SEBC, inclusiv tranzacțiile efectuate în calitate de administrator al unui sistem de pensii pentru personalul său;

(c) tranzacții efectuate pentru portofoliul acestuia de investiții în conformitate cu obligațiile care îi revin în temeiul dreptului național.

Articolul 16

Suspendarea temporară a obligațiilor de transparență

[Articolul 9 alineatul (5) litera (a) din Regulamentul (UE) nr. 600/2014]

(1) Pentru instrumentele financiare pentru care există o piață lichidă, în conformitate cu metodologia prevăzută la articolul 13, o autoritate competentă ar putea suspenda temporar obligațiile prevăzute la articolele 8 și 10 din Regulamentul (UE) nr. 600/2014 în cazul în care, pentru o clasă de obligațiuni, produse financiare structurate, certificate de emisii sau instrumente financiare derivate, volumul total, astfel cum este definit în tabelul 4 din anexa II, calculat pentru ultimele 30 de zile calendaristice reprezintă mai puțin de 40 % din volumul mediu lunar calculat pentru cele 12 luni calendaristice complete anterioare celor 30 de zile calendaristice.

(2) Pentru instrumentele financiare pentru care nu există o piață lichidă, în conformitate cu metodologia prevăzută la articolul 13, o autoritate competentă ar putea suspenda temporar obligațiile prevăzute la articolele 8 și 10 din Regulamentul (UE) nr. 600/2014 în cazul în care, pentru o clasă de obligațiuni, produse financiare structurate, certificate de emisii sau instrumente financiare derivate, volumul total, astfel cum este definit în tabelul 4 din anexa II, calculat pentru ultimele 30 de zile calendaristice reprezintă mai puțin de 20 % din volumul mediu lunar calculat pentru cele 12 luni calendaristice complete anterioare celor 30 de zile calendaristice.

(3) Autoritățile competente iau în considerare operațiunile executate în toate locurile de tranzacționare din Uniune pentru clasa de obligațiuni, produse financiare structurate, certificate de emisii sau instrumente financiare derivate în cauză în momentul efectuării calculelor prevăzute la alineatele (1) și (2). Calculele sunt efectuate la nivelul clasei de instrumente financiare pentru care se aplică testul de lichiditate prevăzut la articolul 13.

(4) Înainte ca autoritățile competente să decidă suspendarea obligațiilor în materie de transparență, acestea se asigură că scăderea semnificativă a lichidității în toate locurile de tranzacționare nu este rezultatul unor efecte sezoniere ale clasei relevante de instrumente financiare asupra lichidității.

Articolul 17

Dispoziții pentru evaluarea lichidității pentru obligațiuni și pentru stabilirea mărimii pre-tranzacționare specifice pragurilor pentru instrumente pe baza percentilelor de tranzacționare

(1) Pentru a stabili obligațiunile pentru care nu există o piață lichidă în sensul articolului 6 și în conformitate cu metodologia prevăzută la articolul 13 alineatul (1) litera (b), abordarea criteriului privind lichiditatea referitor la „numărul mediu zilnic de tranzacții” este adoptată prin aplicarea „numărului mediu zilnic de tranzacții” corespunzător etapei S1 (15 tranzacții zilnice).

(2) Obligațiunile corporative și obligațiunile garantate care sunt admise la tranzacționare sau tranzacționate pentru prima dată într-un loc de tranzacționare sunt considerate ca având o piață lichidă până la aplicarea rezultatelor primei determinări a lichidității trimestriale, astfel cum se prevede la articolul 13 alineatul (18), în cazul în care:

(a) volumul emisiunilor depășește 1 000 000 000 EUR pe parcursul etapelor S1 și S2, astfel cum sunt prevăzute la articolul 6;

(b) volumul emisiunilor depășește 500 000 000 EUR pe parcursul etapelor S3 și S4, astfel cum sunt prevăzute la articolul 6.

(3) Pentru a determina mărimea specifică instrumentului financiar în sensul articolului 5 și în conformitate cu metodologia prevăzută la articolul 13 alineatul (2) litera (b), abordarea percentilei tranzacționare care urmează a fi aplicată este utilizată prin aplicarea percentilei de tranzacționare corespunzătoare etapei S1 (percentila 30).

(4) Până la data de 30 iulie a anului care urmează datei de la care se aplică Regulamentul (UE) nr. 600/2014 și, ulterior, până la data de 30 iulie a fiecărui an, ESMA prezintă Comisiei o evaluare a funcționării pragurilor pentru criteriul de lichiditate „numărul mediu zilnic de tranzacții” pentru obligațiuni, precum și percentilele de tranzacționare care determină mărimea specifică instrumentelor financiare care intră sub incidența alineatului (8). Obligația de a transmite evaluarea funcționării pragurilor pentru criteriul de lichiditate pentru obligațiuni încetează odată ce a fost atinsă etapa S4 din cadrul ordinii de la alineatul (6). Obligația de a transmite evaluarea percentilelor de tranzacționare încetează odată ce a fost atinsă etapa S4 din cadrul ordinii de la alineatul (8).

(5) Evaluarea menționată la alineatul (4) ia în considerare:

(a) evoluția volumelor de tranzacționare în instrumente financiare care nu sunt de capitaluri proprii și care intră sub incidența obligațiilor privind transparența pre-tranzacționare în temeiul articolelor 8 și 9 din Regulamentul (UE) nr. 600/2014;

(b) impactul asupra furnizorilor de lichiditate a percentilei pragurilor utilizate pentru a stabili mărimea specifică instrumentului financiar; și

(c) oricare alți factori relevanți.

(6) Având în vedere evaluarea efectuată în conformitate cu alineatele (4) și (5), ESMA prezintă Comisiei o versiune modificată a standardului tehnic de reglementare care ajustează pragul pentru criteriul de lichiditate „numărul mediu zilnic de tranzacții”, pentru obligațiuni în conformitate cu ordinea următoare:

(a) S2 (10 tranzacții zilnice) până la data de 30 iulie a anului care urmează datei de la care se aplică Regulamentul (UE) nr. 600/2014;

(b) S3 (șapte tranzacții zilnice) până la data de 30 iulie a anului următor; și

(c) S4 (două tranzacții zilnice) până la data de 30 iulie a anului următor.

(7) În cazul în care ESMA nu prezintă un standard tehnic de reglementare modificat care ajustează pragul la următoarea etapă în conformitate cu ordinea prevăzută la alineatul (6), evaluarea ESMA efectuată în conformitate cu alineatele (4) și (5) explică motivul pentru care ajustarea pragului la următoarea etapă relevantă nu este garantată. În acest caz, trecerea la etapa următoare este amânată cu un an.

(8) Având în vedere evaluarea efectuată în conformitate cu alineatele (4) și (5), ESMA prezintă Comisiei o versiune modificată a standardului tehnic de reglementare care ajustează pragul pentru percentilele de tranzacționare, în conformitate cu ordinea următoare:

(a) S2 (percentila 40) până la data de 30 iulie a anului care urmează datei de la care se aplică Regulamentul (UE) nr. 600/2014;

(b) S3 (percentila 50) până la data de 30 iulie a anului următor; și

(c) S4 (percentila 60) până la data de 30 iulie a anului următor.

(9) În cazul în care ESMA nu prezintă un standard tehnic de reglementare modificat care ajustează pragul la următoarea etapă în conformitate cu ordinea prevăzută la alineatul (8), evaluarea ESMA efectuată în conformitate cu alineatele (4) și (5) explică motivul pentru care ajustarea pragului la următoarea etapă relevantă nu este garantată. În acest caz, trecerea la etapa următoare este amânată cu un an.

Articolul 18

Dispoziții tranzitorii

(1) În termen de cel mult șase luni înainte de data de la care se aplică Regulamentul (UE) nr. 600/2014, autoritățile competente colectează datele necesare, calculează și asigură publicarea detaliilor menționate la articolul 13 alineatul (5).

(2) În sensul alineatului (1):

(a) calculele se bazează pe o perioadă de referință de șase luni care începe cu 18 luni înainte de data de la care se aplică Regulamentul (UE) nr. 600/2014;

(b) rezultatele calculelor cuprinse în prima publicare sunt utilizate până când se aplică rezultatele primelor calcule periodice prevăzute la articolul 13 alineatul (17).

(3) Prin derogare de la alineatul (1), pentru toate obligațiunile, cu excepția ETC și ETN, autoritățile competente depun toate eforturile pentru a asigura publicarea rezultatelor privind calculele în materie de transparență, prevăzute la articolul 13 alineatul (1) litera (b) punctul (i), nu mai târziu de prima zi a lunii anterioare datei de la care se aplică Regulamentul (UE) nr. 600/2014, pe baza unei perioade de referință de trei luni, începând cu prima zi a celei de a cincea luni care precede data de la care se aplică Regulamentul (UE) nr. 600/2014.

(4) Autoritățile competente, operatorii de piață și firmele de investiții, inclusiv firmele de investiții care exploatează un loc de tranzacționare, utilizează informațiile publicate în conformitate cu alineatul (3) până când se aplică rezultatele primului calcul periodic prevăzute la articolul 13 alineatul (18).

(5) Obligațiunile, cu excepția ETC și ETN, care sunt admise la tranzacționare sau sunt tranzacționate prima dată într-un loc de tranzacționare în termen de trei luni înainte de data aplicării Regulamentului (UE) nr. 600/2014 sunt considerate ca neavând o piață lichidă, astfel cum se prevede în tabelul 2.2 din anexa III, până când se aplică rezultatele primului calcul periodic prevăzut la articolul 13 alineatul (18).

Articolul 19

Intrarea în vigoare și aplicarea

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Se aplică de la 3 ianuarie 2018. Cu toate acestea, articolul 18 se aplică de la data intrării în vigoare a prezentului regulament.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 14 iulie 2016. Pentru Comisie Președintele Jean-Claude JUNCKER

(1) JO L 173, 12.6.2014, p. 84.

(2) Regulamentul delegat (UE) 2017/571 al Comisiei din 2 iunie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor (a se vedea pagina 126 din prezentul Jurnal Oficial).

(3) Regulamentul delegat (UE) 2017/577 al Comisiei din 13 iunie 2016 de completare a Regulamentului (UE) nr. 600/2014 al Parlamentului European și al Consiliului privind piețele instrumentelor financiare în ceea ce privește standardele tehnice de reglementare referitoare la mecanismul de plafonare a volumului și la furnizarea de informații în scopul transparenței și al altor calcule (a se vedea pagina 174 a prezentului Jurnal Oficial).

(4) Regulamentul delegat (UE) 2017/585 al Comisiei din 14 iulie 2016 de completare a Regulamentului (UE) nr. 600/2014 al Parlamentului European și al Consiliului în ceea ce privește standardele tehnice de reglementare pentru standardele în materie de date și formatele aplicabile datelor de referință privind instrumentele financiare și pentru măsurile tehnice necesare în legătură cu modalitățile care trebuie stabilite de Autoritatea Europeană pentru Valori Mobiliare și Piețe și de autoritățile competente (a se vedea pagina 368 din prezentul Jurnal Oficial).

(5) Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

(6) Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).

(7) Regulamentul delegat (UE) 2017/590 al Comisiei din 28 iulie 2016 de completare a Regulamentului (UE) nr. 600/2014 al Parlamentului European și al Consiliului în ceea ce privește standardele tehnice de reglementare pentru raportarea tranzacțiilor către autoritățile competente (a se vedea pagina 449 din prezentul Jurnal Oficial).

(8) Directiva 2009/65/CE a Parlamentului European și a Consiliului din 13 iulie 2009 de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) (JO L 302, 17.11.2009, p. 32).

(9) Directiva 2011/61/UE a Parlamentului European și a Consiliului din 8 iunie 2011 privind administratorii fondurilor de investiții alternative și de modificare a Directivelor 2003/41/CE și 2009/65/CE și a Regulamentelor (CE) nr. 1060/2009 și (UE) nr. 1095/2010 (JO L 174, 1.7.2011, p. 1).

ANEXA I Descrierea tipului de sistem și a informațiilor aferente care trebuie publicate în conformitate cu articolul 2 Informații care trebuie publicate în conformitate cu articolul 2 Tipul de sistem Descrierea sistemului Informații care trebuie publicate Sistem de tranzacționare sub formă de registru de ordine cu licitație continuă Un sistem care, prin intermediul unui registru de ordine și al unui algoritm de tranzacționare care funcționează fără intervenție umană, realizează în mod continuu corespondența dintre ordinele de vânzare și ordinele de cumpărare pe baza celui mai bun preț disponibil. Pentru fiecare instrument financiar, numărul agregat de ordine și volumul pe care le reprezintă la fiecare nivel de preț, cel puțin pentru cele mai bune cinci niveluri ale prețului pentru cerere și ofertă. Sistem de tranzacționare pe bază de cotații Un sistem în cadrul căruia se încheie tranzacții pe baza unor cotații ferme puse la dispoziția participanților în mod continuu, ceea ce necesită ca formatorii de piață să mențină cotațiile la un nivel care să asigure echilibrul între nevoile membrilor și ale participanților de a face tranzacții de dimensiuni comerciale, pe de o parte, și riscul la care se expun formatorii de piață, pe de altă parte. Pentru fiecare instrument financiar, cel mai bun preț de cumpărare și cel mai bun preț de vânzare al fiecărui formator de piață pentru instrumentul respectiv, împreună cu volumele aferente prețurilor respective. Cotațiile făcute publice sunt acelea care reprezintă angajamente cu caracter obligatoriu de a cumpăra și de a vinde instrumentele financiare și care indică prețul instrumentelor financiare la care formatorii de piață înregistrați sunt dispuși să cumpere sau să vândă și volumul acestora. Cu toate acestea, în condiții excepționale de piață, pot fi permise prețuri indicative sau unilaterale pentru o perioadă limitată. Sistem de tranzacționare cu licitație periodică Un sistem care corelează ordinele pe baza unei licitații periodice și a unui algoritm de tranzacționare care funcționează fără intervenție umană. Pentru fiecare instrument financiar, prețul la care sistemul de tranzacționare pe bază de licitație ar răspunde cel mai bine algoritmului de tranzacționare și volumul care ar putea fi eventual executat la prețul respectiv de participanții la sistemul respectiv. Sistem de tranzacționare de tip „cerere de cotație” Un sistem de tranzacționare în care cotația este comunicată sau cotațiile sunt comunicate ca răspuns la o cerere de cotație depusă de unul sau mai mulți membri sau participanți. Cotația nu poate fi executată decât de către membrul sau participantul la piață solicitant. Membrul sau participantul la piață solicitant poate încheia o tranzacție prin acceptarea cotației sau cotațiilor furnizate la cerere. Cotațiile și volumele aferente din partea oricărui membru sau participant care, în cazul în care ar fi acceptate, ar conduce la o tranzacție în conformitate cu normele sistemului. Toate cotațiile prezentate ca răspuns la o cerere de cotație pot fi publicate în același timp, dar cel târziu atunci când devin executabile. Sistem de tranzacționare vocal Un sistem de tranzacționare în care tranzacțiile dintre membri sunt organizate prin intermediul negocierilor vocale. Cererile și ofertele, precum și volumele aferente ale oricărui membru sau participant care, dacă ar fi acceptată, ar duce la o tranzacție în conformitate cu normele sistemului Sistem de tranzacționare care nu face parte din primele 5 categorii Un sistem hibrid care se încadrează în două sau mai multe dintre primele cinci categorii sau un sistem în care procesul de determinare a prețului este diferit de cel aplicabil tipurilor de sisteme care aparțin primelor cinci categorii. Informații adecvate privind nivelul ordinelor sau al cotațiilor și al interesului de tranzacționare; în special, cele mai bune cinci niveluri de preț pentru cerere și ofertă și/sau cotațiile bilaterale ale fiecărui formator de piață pentru respectivul instrument, în cazul în care caracteristicile mecanismului de descoperire a prețurilor permite acest lucru.

ANEXA II Detalii privind tranzacțiile care trebuie puse la dispoziția publicului Tabelul 1 Tabel al simbolurilor utilizate pentru tabelul 2 SIMBOL TIP DE DATE DEFINIȚIE {ALPHANUM-n} Până la n caractere alfanumerice Câmp ce permite introducerea unui text liber. {CURRENCYCODE_3} Trei caractere alfanumerice Codul de trei litere al țării, astfel cum este definit în codurile de țară ISO 4217 {DATE_TIME_FORMAT} Formatul datei și orei ISO 8601 Data și ora, în următorul format: AAAA-LL-ZZThh:mm:ss.ffffffZ. Unde: — „AAAA” reprezintă anul; — „LL” reprezintă luna; — „ZZ” reprezintă ziua; — „T” – înseamnă că trebuie utilizată litera „T”; — „hh” reprezintă ora; — „mm” reprezintă minutul; — „ss.ffffff” reprezintă secunda și fracțiunea de secundă; — Z reprezintă ora UTC (ora universală coordonată). Datele și orele se indică în formatul UTC. {DECIMAL-n/m} Număr zecimal de până la n cifre în total, din care până la m cifre pot fi cifre fracționare Câmp numeric atât pentru valori pozitive, cât și negative: — separatorul zecimal este „.” (punct); — în fața numerelor negative se pune semnul „–” (minus). Dacă este cazul, valorile sunt rotunjite și nu sunt trunchiate. {ISIN} Douăsprezece caractere alfanumerice Codul ISIN, astfel cum este definit în ISO 6166 {MIC} Patru caractere alfanumerice Identificator al pieței, astfel cum este definit în ISO 10383.

Tabelul 2 Listă de informații în scopul transparenței post-tranzacționare Detalii Instrumente financiare Descriere/Informații care trebuie publicate Tipul execuției/locul de publicare Formatul ce urmează să fie completat, astfel cum este definit în tabelul 1 Dată și oră de tranzacționare Pentru toate instrumentele financiare Data și ora la care a fost executată tranzacția. Pentru tranzacțiile executate într-un loc de tranzacționare, nivelul de granularitate trebuie să fie în conformitate cu cerințele prevăzute la articolul 3 din Regulamentul delegat (UE) 2017/574 al Comisiei (1). Pentru tranzacțiile care nu sunt efectuate într-un loc de tranzacționare, data și ora vor fi stabilite atunci când părțile au convenit asupra conținutului următoarelor câmpuri: cantitate, preț, moneda în care este exprimat prețul [în câmpurile 31, 34 și 40, astfel cum sunt precizate în tabelul 2 din anexa 1 la Regulamentul delegat (UE) 2017/590, codul de identificare a instrumentului, clasificarea tipului de instrument și a codului instrumentului-suport, după caz]. Pentru tranzacțiile care nu sunt efectuate într-un loc de tranzacționare, timpul raportat este precizat până la cel puțin cea mai apropiată secundă. În cazul în care tranzacția este rezultatul unui ordin transmis de societatea executantă în numele clientului către un terț, unde condițiile de transmitere prevăzute la articolul 5 din Regulamentul delegat (UE) 2017/590 nu au fost îndeplinite, aceasta este data și ora tranzacției, și nu ora de transmitere a ordinului. piață reglementată (RM), sistem multilateral de tranzacționare (MTF), sistem organizat de tranzacționare (OTF) mecanism de publicare aprobat (APA) furnizor de sisteme centralizate de raportare (CTP) {DATE_TIME_FORMAT} Tipul de cod de identificare a instrumentului Pentru toate instrumentele financiare Tipul de cod utilizat pentru a identifica instrumentul financiar RM, MTF, OTF APA CTP „ISIN” = codul ISIN, acolo unde codul ISIN este disponibil „OTHR” = alt identificator Cod de identificare a instrumentului Pentru toate instrumentele financiare Cod utilizat pentru a identifica instrumentul financiar RM, MTF, OTF APA CTP {ISIN} În cazul în care codul de identificare a instrumentului nu este un cod ISIN, un identificator care identifică instrumentul financiar derivat în baza câmpurilor 3-5, 7, 8 și 12-42, astfel cum se prevede în anexa IV, și a câmpurilor 13 și 24-48, astfel cum se prevede în anexa la Regulamentul delegat (UE) 2017/585 și clasele de instrumente financiare derivate, astfel cum se prevede în anexa III. Preț Pentru toate instrumentele financiare Prețul de executare a tranzacției, excluzând, dacă este cazul, comisionul și dobânda acumulată. În cazul contractelor de opțiuni, acesta reprezintă prima contractului cu instrumente financiare derivate per activ-suport sau punct de indice. În cazul speculațiilor financiare de tip spread bet, acesta reprezintă prețul de referință al instrumentului-suport. În cazul instrumentelor de tip credit default swap (CDS), acesta reprezintă cuponul exprimat în puncte de bază. În cazul în care prețul este raportat în termeni monetari, acesta trebuie să fie prezentat în unitatea monetară majoră. În cazul în care prețul nu este disponibil în momentul respectiv, dar urmează să fie stabilit, valoarea este „PNDG”. În cazul în care nu se aplică prețul, câmpul nu se completează. Informațiile raportate în acest câmp trebuie să fie în concordanță cu valoarea prevăzută în câmpul Cantitate. RM, MTF, OTF APA CTP {DECIMAL-18/13} în cazul în care prețul este exprimat ca valoare monetară {DECIMAL-11/10} în cazul în care prețul este exprimat sub formă de procentaj sau randament „PNDG” în cazul în care prețul nu este disponibil DECIMAL-18/17 în cazul în care prețul este exprimat ca puncte de bază Locul de executare Pentru toate instrumentele financiare Identificarea locului de executare a tranzacției. A se utiliza codul MIC al ISO 10383 pentru segmentului de piață pentru tranzacțiile executate într-un loc de tranzacționare. În cazul în care codul MIC al segmentului nu există, a se utiliza codul MIC de operare. A se utiliza codul MIC „XOFF” pentru instrumentele financiare care sunt admise pentru tranzacționare sau sunt tranzacționate într-un loc de tranzacționare în cazul în care tranzacția cu instrumentul financiar în cauză nu este executată într-un loc de tranzacționare sau de un operator independent sau pe o platformă organizată de tranzacționare din afara Uniunii. A se utiliza codul SINT pentru instrumentele financiare care sunt admise pentru tranzacționare sau sunt tranzacționate într-un loc de tranzacționare în cazul în care tranzacția cu instrumentul financiar în cauză este executată de un operator independent. RM, MTF, OTF APA CTP {MIC} – pentru locuri de tranzacționare „SINT” – pentru operator independent Modul în care este exprimat prețul Pentru toate instrumentele financiare Indicație prin care se precizează dacă prețul este exprimat sub formă de valoare monetară, procentaj sau randament RM, MTF, OTF APA CTP „MONE” – valoare monetară „PERC” – Procentaj „YIEL” – Randament „BAPO” – Puncte de bază Moneda în care este exprimat prețul Pentru toate instrumentele financiare Moneda în care este exprimat prețul (se aplică în cazul în care prețul este exprimat ca valoare monetară) RM, MTF, OTF APA CTP {CURRENCYCODE_3} Modul în care este exprimată cantitatea în unitatea de măsură Pentru instrumentele financiare derivate pe mărfuri, instrumentele derivate pe certificate de emisii și certificatele de emisii, cu excepția cazurilor descrise la articolul 11 alineatul (1) literele (a) și (b) din prezentul regulament. Indicarea unităților de măsură în care este exprimată cantitatea în unitatea de măsură RM, MTF, OTF APA CTP „TOCD” – tone de dioxid de carbon echivalent sau {ALPHANUM-25}, pe de altă parte Cantitatea exprimată în unitate de măsură Pentru instrumentele financiare derivate pe mărfuri, instrumentele derivate pe certificate de emisii și certificatele de emisii, cu excepția cazurilor descrise la articolul 11 alineatul (1) literele (a) și (b) din prezentul regulament. Cantitatea echivalentă a mărfurilor sau a certificatelor de emisii tranzacționate exprimată în unitate de măsură RM, MTF, OTF APA CTP {DECIMAL-18/17} Cantitate Pentru toate instrumentele financiare, cu excepția cazurilor descrise la articolul 11 alineatul (1) literele (a) și (b) din prezentul regulament. Numărul de unități ale instrumentului financiar sau numărul de contracte cu instrumente derivate incluse în tranzacție. RM, MTF, OTF APA CTP {DECIMAL-18/17} Valoarea noțională Pentru toate instrumentele financiare, cu excepția cazurilor descrise la articolul 11 alineatul (1) literele (a) și (b) din prezentul regulament. Valoarea nominală sau valoarea noțională În cazul speculațiilor financiare de tip spread bet, valoarea noțională reprezintă valoarea monetară angajată per punct de variație a instrumentului financiar suport. În cazul instrumentelor de tip credit default swap, valoarea noțională este cea pentru care se dobândește sau se cedează protecția. Informațiile raportate în acest câmp trebuie să fie în concordanță cu valoarea prevăzută în câmpul Preț. RM, MTF, OTF APA CTP {DECIMAL-18/5} Moneda noțională Pentru toate instrumentele financiare, cu excepția cazurilor descrise la articolul 11 alineatul (1) literele (a) și (b) din prezentul regulament. Moneda în care este exprimată valoarea noțională RM, MTF, OTF APA CTP {CURRENCYCODE_3} Tip Doar pentru certificatele de emisii și instrumentele financiare derivate pe certificate de emisii Acest câmp se aplică doar pentru certificatele de emisii și instrumentele derivate pe certificate de emisii RM, MTF, OTF APA CTP „EUAE” – EUA „CERE” – CER „ERUE” –ERU „EUAA” – EUAA „OTHR” – altele (doar pentru instrumentele financiare derivate) Data și ora publicării Pentru toate instrumentele financiare Data și ora la care a fost publicată tranzacția de către un loc de tranzacționare sau APA. Pentru tranzacțiile executate într-un loc de tranzacționare, nivelul de granularitate trebuie să fie în conformitate cu cerințele prevăzute la articolul 2 din Regulamentul delegat (UE) 2017/574. Pentru tranzacțiile care nu sunt efectuate într-un loc de tranzacționare, ora raportată este precizată până la cel puțin cea mai apropiată secundă. RM, MTF, OTF APA CTP {DATE_TIME_FORMAT} Locul publicării Pentru toate instrumentele financiare Codul utilizat pentru identificarea locului de tranzacționare și a mecanismului de publicare aprobat care a publicat tranzacția. CTP Locul de tranzacționare: {MIC} APA: {MIC}, atunci când acesta este disponibil. În caz contrar, un cod format din 4 caractere, astfel cum au fost publicat în lista de furnizori de servicii de raportare a datelor pe site-ul internet al ESMA. Codul de identificare a tranzacției Pentru toate instrumentele financiare Codul alfanumeric atribuit de locurile de tranzacționare [în temeiul articolului 12 din Regulamentul delegat (UE) 2017/580 al Comisiei (2)] și APA-uri și utilizate în orice trimiteri ulterioare la tranzacția specifică. Codul de identificare al tranzacției trebuie să fie unic, consecvent și persistent, în conformitate cu standardul ISO10383 privind codul MIC al segmentului și în conformitate cu ziua de tranzacționare. În cazul în care locul de tranzacționare nu utilizează codurile MIC ale segmentelor, codul de identificare al tranzacției trebuie să fie unic, consecvent și persistent cu codul MIC de operare. În cazul în care APA nu utilizează coduri MIC, acesta ar trebui să fie unic, consecvent și persistent cu codul de patru caractere utilizat pentru a identifica APA pe zi de tranzacționare. Componentele codului de identificare a tranzacției nu va dezvălui identitatea contrapărților la tranzacția pentru care este atribuit codul. RM, MTF, OTF APA CTP {ALPHANUMERICAL-52} Tranzacția care urmează să fie compensată Pentru instrumentele financiare derivate Cod utilizat pentru a se identifica dacă tranzacția va fi compensată. RM, MTF, OTF APA CTP „true” – tranzacția urmează să fie compensată „false” – tranzacția nu urmează să fie compensată

Tabelul 3 Listă de indicatori în scopul transparenței post-tranzacționare Indicator Denumirea indicatorului Tipul execuției/locul de publicare Descriere „BENC” Indicator de referință a tranzacției RM, MTF, OTF APA CTP Toate tipurile de tranzacții calculate la un preț mediu ponderat în funcție de volum și toate celelalte tranzacții unde prețul este calculat pe baza mai multor cazuri, în conformitate cu un anumit criteriu de referință. „ACTX” Indicator de tranzacție de tip „agency cross” APA CTP Tranzacții în care o firmă de investiții reunește două ordine ale clienților, unde achiziția și vânzarea sunt efectuate ca o singură tranzacție și care implică același volum și preț. „NPFT” Indicator de tranzacție care nu contribuie la formarea prețurilor RM, MTF, OTF CTP Toate tipurile de tranzacții menționate la articolul 12 din prezentul regulament și care nu contribuie la formarea prețurilor. „LRGS” Indicator de tranzacție LIS post-tranzacționare RM, MTF, OTF APA CTP Tranzacții executate sub publicarea decalată a tranzacțiilor de dimensiuni mari post-tranzacționare. „ILQD” Indicator de tranzacție cu instrumente nelichide RM, MTF, OTF APA CTP Tranzacții executate sub publicarea decalată a instrumentelor financiare pentru care nu există o piață lichidă. „SIZE” Indicator de tranzacție SSTI post-tranzacționare RM, MTF, OTF APA CTP Tranzacții executate sub publicarea decalată a mărimii specifice instrumentului post-tranzacționare. „TPAC” Indicator de tranzacție de tip „pachet” RM, MTF, OTF APA CTP Tranzacții de tip pachet care nu sunt tranzacții de schimburi pentru active materiale, astfel cum sunt definite la articolul 1. „XFPH” Indicator de tranzacție de schimb pentru active materiale RM, MTF, OTF APA CTP Schimb de active materiale, astfel cum este definit la articolul 1. „CANC” Indicator de anulare RM, MTF, OTF APA CTP Atunci când o tranzacție publicată anterior este anulată. „AMND” Indicator de modificare RM, MTF, OTF APA CTP Atunci când o tranzacție publicată anterior este modificată. INDICATORI SUPLIMENTARI DE AMÂNARE Articolul 11 alineatul (1) litera (a) punctul (i). „LMTF” Indicator de detalii sumare RM, MTF, OTF APA CTP Primul raport cu publicarea unor detalii sumare, în conformitate cu articolul 11 alineatul (1) litera (a) punctul (i). „FULF” Indicator de detalii complete Tranzacții pentru care au fost publicate anterior detalii sumare, în conformitate cu articolul 11 alineatul (1) litera (a) punctul (i). Articolul 11 alineatul (1) litera (a) punctul (ii). „DATF” Indicator de tranzacție agregată zilnic RM, MTF, OTF APA CTP Publicarea tranzacțiilor agregate zilnic, în conformitate cu articolul 11 alineatul (1) litera (a) punctul (ii). „FULA” Indicator de detalii complete RM, MTF, OTF APA CTP Tranzacții individuale pentru care au fost publicate anterior detalii agregate, în conformitate cu articolul 11 alineatul (1) litera (a) punctul (ii). Articolul 11 alineatul (1) litera (b) „VOLO” Indicator de omisiune a volumului RM, MTF, OTF APA CTP Tranzacție pentru care sunt publicate datele sumare, în conformitate cu articolul 11 alineatul (1) litera (b). „FULV” Indicator de detalii complete RM, MTF, OTF APA CTP Tranzacție pentru care au fost publicate anterior detalii sumare, în conformitate cu articolul 11 alineatul (1) litera (b). Articolul 11 alineatul (1) litera (c) „FWAF” Indicator de agregare de patru săptămâni RM, MTF, OTF APA CTP Publicarea tranzacțiilor agregate, în conformitate cu articolul 11 alineatul (1) litera (c). „FULJ” Indicator de detalii complete RM, MTF, OTF APA CTP Tranzacții individuale care au beneficiat anterior de publicare agregată, în conformitate cu articolul 11 alineatul (1) litera (c). Articolul 11 alineatul (1) litera (d) „IDAF” Indicatorul de agregare pe durată nedeterminată RM, MTF, OTF APA CTP Tranzacții pentru care publicarea mai multor tranzacții sub formă agregată pe o perioadă nedeterminată a fost permisă în conformitate cu articolul 11 alineatul (1) litera (d). Utilizarea consecutivă a articolului 11 alineatul (1) litera (b) și a articolului 11 alineatul (2) litera (c) pentru instrumentele de datorie suverană „VOLW” Indicator de omisiune a volumului RM, MTF, OTF APA CTP Tranzacții pentru care datele sumare sunt publicate în conformitate cu articolul 11 alineatul (1) litera (b) și pentru care publicarea mai multor tranzacții sub formă agregată pe o perioadă nedeterminată va fi autorizată ulterior, în conformitate cu articolul 11 alineatul (2) litera (c). „COAF” Indicator de agregare consecutive (după omisiunea volumului a instrumentelor de datorie suverană) RM, MTF, OTF APA CTP Tranzacții pentru care au fost publicate anterior detalii sumare, în conformitate cu articolul 11 alineatul (1) litera (b), și pentru care a fost ulterior autorizată publicarea mai multor tranzacții sub formă agregată pe o perioadă nedeterminată, în conformitate cu articolul 11 alineatul (2) litera (c).

Tabelul 4 Măsurarea volumului Tipul de instrument Volumul Toate obligațiunile, cu excepția ETC și ETN și produsele financiare structurate Valoarea nominală totală a instrumentelor de datorie tranzacționate Tipuri de obligațiuni ETC și ETN Numărul de unități tranzacționate (3) Instrumente financiare derivate securitizate Numărul de unități tranzacționate (3) Instrumente financiare derivate pe rata dobânzii Valoarea noțională a contractelor tranzacționate Instrumente financiare derivate pe cursul de schimb Valoarea noțională a contractelor tranzacționate Instrumente financiare derivate pe titluri de capital Valoarea noțională a contractelor tranzacționate Instrumente financiare derivate pe mărfuri Valoarea noțională a contractelor tranzacționate Instrumente financiare derivate de credit Valoarea noțională a contractelor tranzacționate Contracte pe diferențe Valoarea noțională a contractelor tranzacți